Bewarea-bewuswordingsveldtog skop af by Laerskool Nieuwoudtville - My Matzikama | My Matzikama
Bewarea-bewuswordingsveldtog skop af by Laerskool Nieuwoudtville
Die Bewarea-bewuswordingsveldtog beplan om deur middel van vier sessies per jaar Graad 6-leerders van Laerskool Nieuwoudtville in te lig oor die Bewarea-konsep om sodoende hulle meer bewus te maak van algemene natuurbewaring.
Op 22 Maart het Erika Kotzé, Arika van Niekerk en Mandie Kotze (fotograaf) die skool besoek om die eerste Bokkievelder-inligtingsessie aan te bied. 'n Groep van ongeveer 48 leerders het die eerste sessie voltooi. Die Bokkeveld Bewarea-logo is tydens hierdie sessie bespreek. Die logo bevat die bedreigde witkruisvleivalk, asook ons pragtige blom; die Blou Trots van Nieuwoudtville. Die leerders het verder geleer oor die Wat, Hoekom, Waar en Wie van 'n Bewarea. 'n Bewarea is 'n area wat bewaar word.
Die sessie is afgesluit met 'n blokkiesraaisel. Die leerders het al die inligting ontvang in 'n Bokkievelder-inligtingstuk en moes dit gebruik om die blokkiesraaisel te voltooi. Sessie 2 sal handel oor bewaring en in meer besonderhede verskaf oor die gevaar van brande, waterbesparing en rommelstrooiing.
In sessie 3 gaan die span die leerders inlig oor die plantegroei van Nieuwoudtville, onder meer, fynbos en renosterveld- en seisoenale blomme. Gedurende die laaste sessie word daar 'n besoek na die Hantam Nasionale Botaniese Tuin beplan.
Die span hoop om deur middel van hierdie sessies die leerders behoorlik in te lig sodat hulle die regte besluite kan maak wanneer dit kom by die bewaring van ons omgewing. Die bewaring van die omgewing lê in ons eie hande. Deur saam te werk kan ons 'n skoner, gesonder, gelukkiger, groener en mooier Nieuwoudtville skep.
Bron: Erika Kotzé
Vrolike Vinkies getooi in blou vir Wêreld Outismedag
Die kleuters van Vrolike Vinkies op Vredendal het behoorlik hul steun gewys vir persone met outisme deur blou aan...
Vredendal-koshuisleerders word verwelkom
Aan die begin van elke jaar het die koshuisleerders 'n inblynaweek wat deur die prefekte gereël word. Die doel...
Laerskool Vredendal – Woorde Open Wêrelde-spelkompetisie
WOW spelkompetisie – Grondslagfase: Die afgelope kwartaal het die Graad 1 tot 3 leerders van Laerskool Vredendal deelgeneem aan...
Go in Faith Ministries se oorbruggingsjaar
Matrikulante is nie altyd seker wat om ná skool te gaan doen nie. Hulle staan dan voor die keuse...
Sone-atletiek vandag op Lutzville
Vandag vind die sone-atletiek op Lutzville plaas, waar Lutzville Hoerskool, Uitkyk Primêr, Koekenaap Primêr, Lutzville-Wes en Ebenhaeser teen mekaar...
Did you know? When studying through distance learning you study towards the same accredited qualification, as do Embury's full-time...
Uitkyk Primêr presteer in skaak
Roberte Cloete, Greame-Leigh Melloy, Legene Maleta, Lehanna Owies, Shireen Beyers en Angelo Cloete van Uitkyk Primêr het op 13...